recursal/SuperWikiNEXT-32B huggingface dataset:
| Baltas Kauknoris |
| --- |
| Vieta | Lazdijų raj. Lietuvos vėliava Lietuva |
| Plotas | 0,195 km² |
| Kranto linijos ilgis | 1,87 km |
| Kilmė | ledyninė |
| Vidutinis gylis | 12 m |
| Didžiausias gylis | 40 m |
| Įteka | bevardis upelis |
| Išteka | bevardis upelis |
| 

Žemėlapis rodantis  vietą.Baltas Kauknoris

  |
| **Koordinatės** |  54°02′28.49″ š. pl. 23°33′36.34″ r. ilg.﻿ / ﻿54.0412472°š. pl. 23.5600944°r. ilg.﻿ / 54.0412472; 23.5600944Koordinatės: 54°02′28.49″ š. pl. 23°33′36.34″ r. ilg.﻿ / ﻿54.0412472°š. pl. 23.5600944°r. ilg.﻿ / 54.0412472; 23.5600944 |

**Baltas Kauknoris** – ežeras pietų Lietuvoje, Lazdijų rajone, apie 7,5 km į šiaurės vakarus nuo Kapčiamiesčio. Ilgis šiaurės – pietų kryptimi 0,63 km, plotis iki 0,38 km. Altitudė 113,2 m. Giliausia ežero vieta siekia 40 m, o vidutinis gylis 12 m. Ežeras rininis. Krantai statūs, aukšti, su terasomis, tik šiaurinis krantas žemesnis ir pelkėtas. Ežerą supa Kapčiamiesčio giria (Balto Kauknorio miškas). Dugnas padengtas sapropelinga gėlavandene klintimi. Atabradas sudarytas iš karbonatingo smėlio, apaugęs nendrėmis, gausu dumblių.

Į šiaurės vakarinį ežero galą įteka upelis, pietuose išteka upelis į Duobelių ežerą. Baltas Kauknoris priklauso Nemuno vidurupio baseinui (Niedos upės baseinas). Atokiau į šiaurę nuo ežero yra Kauknorio kaimelis.

Vandenvardis *Kaũknoris* aiškinamas esąs sudarytas iš žodžio *kaukas* ir *nerti, narinti*. Galimas aiškinimas iš *kaukti* ir *norėti* mažiau įtikinamas.

Nuorodos
--------

* *Kokner Biały*. Słownik geograficzny Królestwa Polskiego i innych krajów słowiańskich, T. IV (Kęs — Kutno). Warszawa, 1883, 254 psl. **(**lenk.**)**

Šaltiniai
---------

1. ↑  *Baltas Kauknoris*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 184
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 150
Koordinatės: 53°59′58″ š. pl. 23°46′26″ r. ilg.﻿ / ﻿53.99944°š. pl. 23.77389°r. ilg.﻿ / 53.99944; 23.77389

| Pelekas |
| --- |
| Vieta | Lazdijų raj. Lietuva |
| Plotas | 0,211 km² |
| Kranto linijos ilgis | 2,4 km |
| Kilmė | ledyninis |
| Įteka | bevardis upelis |
| Išteka | bevardis upelis |

**Pelekas** – ežeras pietvakarių Lietuvoje, Lazdijų rajone, apie 8 km į rytus nuo Kapčiamiesčio. Ilgis iš pietryčių į šiaurės vakarus 0,82 km, plotis iki 0,33 km. Altitudė 112,2 m. Krantai daugiausia statūs, aukšti, o vakarinis ir šiaurinis – žemi, pelkėti. Apyežerėje – dirbami laukai, iš pietų supa Kapčiamiesčio giria (Paliepio miškas).

Per Peleką iš vakarų į rytus teka bevardis Stirtos intakas (Seiros baseinas).

Šalimais ežero įsikūręs Paliepio kaimas. Pietrytine pakrante eina kelias  **2517**  Veisiejai–Viktarinas–Paliepis .

Vandenvardis galimai kilęs nuo žodžio *pelekas* („žuvies plaukmuo"), nors gali būti susijęs ir su šaknimi *pel-* („pilkas, pelėsiai" ir t. t.)

Šaltiniai
---------

1. ↑  *Pelekas (ežeras)*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 344
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 253
Koordinatės: 54°13′59″ š. pl. 23°41′21″ r. ilg.﻿ / ﻿54.23306°š. pl. 23.68917°r. ilg.﻿ / 54.23306; 23.68917

| Gadeika |
| --- |
| Gadeikos ežerėlis žvelgiant iš vakarųGadeikos ežerėlis žvelgiant iš vakarųGadeikos ežerėlis žvelgiant iš vakarų |
| Vieta | Lietuvos vėliava Lietuva (Lazdijų rajonas) |
| Plotas | 0,021 km² |
| Kranto linijos ilgis | 0,53 km |

**Gadeika** – ežeras Lietuvoje, Lazdijų rajone, 3 km į pietryčius nuo Šventežerio. Ežeras beveik apskritas, 0,1–0,2 km skersmens. Šiaurinis krantas aukštas, pietinis žemas, apaugęs mišku. Pakrantės pelkėtos. Suteka keli upeliai, pietuose išteka upelis į Babrų ežerą.

Prie Gadeikos įsikūrusi Burakavo kaimo sodyba, tolėliau – Janėnai.

Pietvakarinis ežero krantas
Vandenvardis greičiausiai kilęs iš asmenvardžio *Gadeikà*.

Šaltiniai
---------

1. ↑  Lietuva 1:50 000 – topografinis žemėlapis. Seirijai 55-59/20-24. Vilnius: Nacionalinė žemės tarnyba prie Žemės ūkio ministerijos, 2003.
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 103
Koordinatės: 54°31′30″ š. pl. 23°39′45″ r. ilg.﻿ / ﻿54.52500°š. pl. 23.66250°r. ilg.﻿ / 54.52500; 23.66250

| Leiciškių ežeras |
| --- |
| Ežeras iš pietų pusėsEžeras iš pietų pusėsEžeras iš pietų pusės |
| Vieta | Marijampolės sav. Lietuva |
| Plotas | 0,179 km² |
| Kranto linijos ilgis | 1,68 km |
| Įteka | bevardis upelis |
| Išteka | bevardis upelis |

**Leiciškių ežeras** – ežeras Lietuvoje, Marijampolės savivaldybėje, 1 km į vakarus nuo Gudelių, 1 km į šiaurės rytus nuo Žuvinto pelkės. Ežeras elipsės formos, 0,61 km ilgio (šiaurės vakarų – pietryčių kryptimi), 0,4 km pločio. Altitudė 95,7 m. Krantai statūs, pietinis žemas, pelkėtas. Aplinkui plyti pievos ir dirbami laukai. Pietuose išteka upelis ir per čia pat telkšantį 5 ha tvenkinį teka link Žuvinto pelkės. Kiek atokiau pietinės pakrantės eina kelias  **181**  Seirijai–Simnas–Igliauka .

Greta ežero įsikūrę Leiciškių ir Šlavantos kaimai, Šlavantos sodų bendrija. Ežerėvardis *Léiciškių ežeras* kilęs nuo Leiciškių kaimo vardo.

Šaltiniai
---------

1. ↑  Valdas Šimčikas. *Leiciškių ežeras*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 501
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 185
| Sedos ežeras |
| --- |
|  |
| Vieta | Sedos seniūnija, Mažeikių rajonas, Lietuvos vėliava Lietuva |
| Plotas | 0,326 km² |
| Kranto linijos ilgis | 4,8 km |
| Vidutinis gylis | 1,37 m |
| Didžiausias gylis | 3,7 m |
| Įteka | bevardis upelis |
| Išteka | Sedula |
| 

Žemėlapis rodantis  vietą.Sedos ežeras

  |
| **Koordinatės** |  56°10′15″ š. pl. 22°06′31″ r. ilg.﻿ / ﻿56.17083°š. pl. 22.10861°r. ilg.﻿ / 56.17083; 22.10861Koordinatės: 56°10′15″ š. pl. 22°06′31″ r. ilg.﻿ / ﻿56.17083°š. pl. 22.10861°r. ilg.﻿ / 56.17083; 22.10861 |

**Sedos ežeras** (arba ***Sedula***) yra Mažeikių raj. Sedos seniūnijoje, į rytus nuo Sedos. Ežero ilgis 2,2 km, didžiausias plotis – 0,19 km. Altitudė 108,2 m. Telkšo rininės kilmės, pailgame duburyje. Krantai žemi, rytuose, šiaurės rytuose ir pietvakariuose pelkėti. Rytinėje pakrantėje plyti dirbami laukai.

Pietvakariuose išteka Varduvos intakas Sedula.

Daugiausia sugaunama karšių, karosų.

Prie ežero įsikūrę Sedos miestas, Užežerės, Nausodės kaimai. Pietrytine pakrante eina kelias  **164**  Mažeikiai–Plungė–Tauragė .

Spėjama, kad ežeras galėjęs duoti vardą Sedos miestui, o kitas pavadinimas *Sedula*, matyt, vėlyvesnis. Abu pavadinimus bandoma sieti su augalo vardu *seda, sedula*.

Nuorodos
--------

1. ↑  *Sedos ežeras*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 641
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 293

Sedos ežeras
| Medžialenkės ežeras |
| --- |
| Vieta | Tirkšlių sen. Mažeikių rajonas, Lietuvos vėliava Lietuva |
| Plotas | 0,075 km² |
| Kranto linijos ilgis | 1,37 km |
| Didžiausias gylis | 6 m |
| Įteka | bevardis upelis |
| Išteka | bevardis upelis |
| 

Žemėlapis rodantis  vietą.Medžialenkės ežeras

  |
| **Koordinatės** |  56°12′33″ š. pl. 22°25′13″ r. ilg.﻿ / ﻿56.20917°š. pl. 22.42028°r. ilg.﻿ / 56.20917; 22.42028Koordinatės: 56°12′33″ š. pl. 22°25′13″ r. ilg.﻿ / ﻿56.20917°š. pl. 22.42028°r. ilg.﻿ / 56.20917; 22.42028 |

**Medžialenkės ežeras** – ežeras, telkšantis Mažeikių raj. Tirkšlių seniūnijoje (ribojasi su Viekšnių seniūnija). 5,1 ha yra Medžialenkės kaimo teritorijoje, kita – priklauso Žibikų k. Ežero ilgis – 0,55 km, plotis – iki 0,18 km. Altitudė 79 m. Rytuose išteka 0,25 km ilgio upelis į Ežerupio upelį (Pievio intakas). Krantai žemi, daugiausia užpelkėję, apaugę medžiais ir krūmynais. Iš rytų prieina Tirkšlynės miškas. Ežeras seniau buvo vadinamas **Bobežeriu**. 

Šalia įsikūręs Medžialenkės kaimas. Yra atlikti ežero valymo darbai – kastas sapropelis.

Šaltiniai
---------

1. ↑
| Kertuojai |
| --- |
| Ežero pakrantėEžero pakrantėEžero pakrantė |
| Vieta | Molėtų raj. Lietuvos vėliava Lietuva |
| Plotas | 5,453 km² |
| Kranto linijos ilgis | 12,1 km |
| Kilmė | Ledyninis |
| Vidutinis gylis | 2,9 m |
| Didžiausias gylis | 5,9 m |
| Įteka | Vaikštėnų upė, 4 bevardžiai upeliai |
| Išteka | Kertuojos upelis |
| 

Žemėlapis rodantis  vietą.Kertuojai

  |
| **Koordinatės** |  55°10′52″ š. pl. 25°37′9″ r. ilg.﻿ / ﻿55.18111°š. pl. 25.61917°r. ilg.﻿ / 55.18111; 25.61917Koordinatės: 55°10′52″ š. pl. 25°37′9″ r. ilg.﻿ / ﻿55.18111°š. pl. 25.61917°r. ilg.﻿ / 55.18111; 25.61917 |

**Kertuojai** – ežeras rytų Lietuvoje, Molėtų rajone, apie 12,5 km į rytus nuo Molėtų, Labanoro regioniniame parke. Ežero ilgis iš šiaurės vakarų į pietryčius – 3,22 km, didžiausias plotis – 2,71 km. Altitudė 146,3 m. Forma primena ovalą. Ežeras susidarė ledo lūstavietėje. Didžiausias gylis – 5,9 m. Krantai daugiausia žemi, pelkėti, tik šiaurinis aukštesnis. Ežerą supa Lakajų, Inturkės, Kerijos ir Vyžintų miškai. Ežere vakarinėje dalyje yra 0,41 ha miškinga Gedimino sala.

Į Kertuojų ežerą pietuose įteka Vaikštėnų upė iš Išnarų ežero, rytuose išteka Kertuoja (į Juoduosius Lakajus). 1974 m. ežeras patvenktas. Ežero pratakumas 272 %. 1984 m. ant Kertuojos upelio įrengta žuvų pralaida. Vakarinė ežero dalis apžėlusi vandens augmenija.

Prie Kertuojų ežero įsikūrę Vaikštėnų, Vyžinių, Kertuojos kaimai, rytinėje pakrantėje stūkso Kertuojos piliakalnis. Šiaurrytinėje pakrantėje veikia poilsiavietė. Šiaurine ir rytine pakrantėmis eina kelias  **2816**  Inturkė–Kertuoja–Lakaja . Ežeras patenka į Kertuojų hidrografinį draustinį.

Ežerėvardis *Kertuojaĩ* greičiausiai kilęs nuo žodžio *kertė* („kampas").

Galerija
--------

* Kertuojų ežerasKertuojų ežeras
* Kertuojų ežero pakrantė 2015 m.Kertuojų ežero pakrantė 2015 m.
* Kertuojų ežero pakrantė 2015 m. birželįKertuojų ežero pakrantė 2015 m. birželį

Šaltiniai
---------

1. ↑  *Kertuojai*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986.
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 154
| Išnarai |
| --- |
| Vieta | Molėtų raj. Lietuvos vėliava Lietuva |
| Plotas | 2,883 km² |
| Kranto linijos ilgis | 9,35 km |
| Kilmė | ledyninis |
| Vidutinis gylis | 1,2 m |
| Didžiausias gylis | 3,1 m |
| Įteka | I-1, 6 bevardžiai upeliai |
| Išteka | Vaikštėnų upė |
| 

Žemėlapis rodantis  vietą.Išnarai

  |
| **Koordinatės** |  55°09′15″ š. pl. 25°36′50″ r. ilg.﻿ / ﻿55.15417°š. pl. 25.61389°r. ilg.﻿ / 55.15417; 25.61389Koordinatės: 55°09′15″ š. pl. 25°36′50″ r. ilg.﻿ / ﻿55.15417°š. pl. 25.61389°r. ilg.﻿ / 55.15417; 25.61389 |

**Išnarai** – ežeras rytų Lietuvoje, Molėtų rajono pietryčiuose, apie 2,5 km į rytus nuo Inturkės. Įeina į Labanoro regioninį parką.

Ilgis iš pietryčių į šiaurės vakarus 2,7 km, plotis iki 2,1 km. Altitudė 146,5 m. Gylis iki 3,1 m. Ežero dubuo susidarė išgulėjus ledo luistui. Krantai žemi, labai pelkėti (Liūnų pelkė, Pavašuokio raistas ir kt.), apaugę krūmais ir medžiais, tik pietinis kiek aukštesnis ir sausas. Dugnas padengtas storu dumblo sluoksniu. Ežerą supa Kerijos, Pašulniškių ir kiti miškai, o pietinėje pakrantėje plyti pievos ir dirbami laukai. Išnarai vakaruose ilgu ir siauru sąsiauriu (dar vadinamu Vašuoko ežeru) jungiasi su Gėluoto ežeru. Pietuose įteka I-1 upelis, o šiaurėje į Kertuojų ežerą išteka Išnara (Vaikštėnų upė) (Žeimenos baseinas). Ežero pratakumas 681 %.

Šalia Išnarų ežero įsikūrę kaimai: Laukininkai, Surguškiai, Pavašuokys.

Ežerėvardis *Išnaraĩ* kildinamas nuo žodžio *išnara* („iširęs, išsinarstęs daiktas"), kuris galbūt mena ežero išsidriekimą.

Šaltiniai
---------

1. ↑  *Išnarai*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 81
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 132
Koordinatės: 55°19′35″ š. pl. 25°43′50″ r. ilg.﻿ / ﻿55.32639°š. pl. 25.73056°r. ilg.﻿ / 55.32639; 25.73056


| Galuonis |
| --- |
| Vieta | Molėtų raj. Lietuva |
| Plotas | 2,401 km² |
| Kranto linijos ilgis | 16,66 km |
| Vidutinis gylis | 4,6 m |
| Didžiausias gylis | 22,0 m |
| Įteka | Vyžinta, Lapavartė, 3 bevardžiai upeliai |

**Galuonis** – ežeras rytų Lietuvoje, Molėtų rajone, apie 12 km į rytus nuo Suginčių ir 6 km į šiaurę nuo Labanoro, Utenos rajono paribyje. Priklauso Labanoro regioniniam parkui. Ilgis šiaurės-pietų kryptimi 2,7 km, plotis iki 2,5 km. Altitudė 147,6 m. Giliausia vieta yra ežero šiaurėje, siekia 22 m. Ežero forma netaisyklinga, kranto linija labai vingiuota, jos ilgis 13,22 km, su salų krantų linijomis 16,66 km. Krantai daugiausia žemi, pelkėti, ežerą supa Pašekščių, Pagaluonės, Paeisetės, Degutinės miškai. Yra 7 miškingos salos: Brastasalė 2,89 ha, Vajuonsalė 1,7 ha, Mergasalė 0,64 ha, Kazlinka 0,56 ha, Pašiuka 0,43 ha ir 2 bevardės salelės (0,04 ha ir 0,02 ha).

Pietinė ežero dalis sekli, iki 5 m gylio, dugnas uždumblėjęs; šiaurinės ežero dalies dugnas nelygus, su 18 ir 22 m gylio duburiais. Galuonis pietuose 30 m protaka jungiasi su Aiseto ežero atšaka, vakaruose pelkėta protaka (Lapavartės upeliu) jungiasi su Dumblio ežeru. Rytuose įteka Vyžintos upė, bei upelis iš Vajuonio ežero.

Prie Galuonio įsikūrę kaimai: Pagaluonė, Pagraužė, Pavajuonis. Veikia kaimo turizmo sodyba.

Ežerėvardis *Galuonìs* kildinimas iš gylį, gelmę reiškiančios šaknies *gal-*.

Šaltiniai
---------

1. ↑  *Galuonis*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 568
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 105
Koordinatės: 55°16′7″ š. pl. 25°10′39″ r. ilg.﻿ / ﻿55.26861°š. pl. 25.17750°r. ilg.﻿ / 55.26861; 25.17750

| Makys |
| --- |
| Vieta | Molėtų raj. Lietuva |
| Plotas | 1,792 km² |
| Kranto linijos ilgis | 12,26 km |
| Kilmė | ledyninis |
| Vidutinis gylis | 8,7 m |
| Didžiausias gylis | 17,8 m |
| Įteka | Mokia, 9 bevardžiai upeliai |
| Išteka | S-4 |

**Makys** (arba ***Makiai***) – ežeras rytų Lietuvoje, Molėtų rajone, apie 4 km į pietryčius nuo Balninkų. Ežeras nusidriekęs iš pietvakarių į rytus 4,77 km, plotis iki 1,18 km. Altitudė 136,4 m. Yra 0,39 ha sala. Giliausia ežero vieta (17,8 m) yra šiaurės rytinėje, plačiausioje dalyje. Kranto linija, kurios ilgis virš 12 km, labai vingiuota. Būdingi aukšti, vietomis supelkėję krantai. Pietvakarinio Makio galo krantai apaugę miškais (Antamakių miškas). Pakrantėse daugiausia plyti dirbami laukai ir pievos. Atabradas siauras, daugiausia padengtas smėliu. Į Makį suteka 10 upelių, pietvakariuose išteka Siesarties intakas S-4 (Šventosios baseinas). Ežero pratakumas 34 %.

Ežere gyvena 11 rūšių žuvys: raudės, kuojos, lydekos, ešeriai, lynai, plakiai, karšiai, karosai, šamai, seliavos, aukšlės. 2014 m. atliktame ežero ichtiologiniame ištyrime nustatyta, kad ežero žuvų būklė yra bloga, vyrauja smulkios žuvys.

Prie Makio įsikūrę kaimai: Antanuvka, Ščiurys, Antamakiai, Aparai, Baruvka, Magulė, Makiūgaliai. Veikia kaimo turizmo sodyba. Pietiniu krantu eina riba su Ukmergės rajonu. Pietvakarinėje pakrantėje yra poilsiavietė.

Ežerėvardis *Makỹs* (*Makiaĩ*) kildinamas nuo žodžių *makynė, makina, makonė* („purvynė, klampynė"), *makoti, maknoti* („bristi, klampoti").

Šaltiniai
---------

1. ↑  *Makys*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 680
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 202
| Alnis |
| --- |
| Vieta | Molėtų raj. Lietuvos vėliava Lietuva |
| Plotas | 1,082 km² |
| Kranto linijos ilgis | 11,48 km |
| Vidutinis gylis | 5,94 m |
| Didžiausias gylis | 22 m |
| Išteka | Alnė |
| 

Žemėlapis rodantis  vietą.Alnis

  |
| **Koordinatės** |  55°16′18.5″ š. pl. 25°40′9.16″ r. ilg.﻿ / ﻿55.271806°š. pl. 25.6692111°r. ilg.﻿ / 55.271806; 25.6692111Koordinatės: 55°16′18.5″ š. pl. 25°40′9.16″ r. ilg.﻿ / ﻿55.271806°š. pl. 25.6692111°r. ilg.﻿ / 55.271806; 25.6692111 |

**Alnis** – ežeras rytų Lietuvoje, Molėtų rajono rytuose, Mindūnų seniūnijoje, apie 9 km į rytus nuo Toliejų, Alnio kraštovaizdžio draustinyje. Telkšo Labanoro-Pabradės miškuose (Poviliškio miške), tarp Aiseto šiaurėje ir Stirnių pietuose.

Ilgis rytų-vakarų kryptimi 3,95 km, didžiausias plotis 0,43 km. Altitudė 153 m. Krantai daugiausia aukšti, ištisai apaugę spygliuočių mišku, šiaurės vakarinis krantas lėkštas, pelkėtas. Centrinėje dalyje yra miškinga 3,56 ha ploto sala. Dugnas padengtas dumblu, atabrade vietomis yra smėlio. Ežero vanduo pasižymi labai dideliu skaidrumu (iki 10,5 m). Šiaurės vakaruose išteka Alnės upelis link Aiseto ežero (Kiaunos baseinas). Pietrytinėje pakrantėje yra stovyklavietė.

Ežerėvardis *Álnis* neaiškios kilmės: greičiausiai kilęs arba nuo žodžio *alėti* („tekėti, varvėti"), arba nuo gyvūno pavadinimo *álnis, élnias*.

Šaltiniai
---------

1. ↑  Justinas Tamošaitis. *Alnis*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 51
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 40
Koordinatės: 55°12′38″ š. pl. 25°25′11″ r. ilg.﻿ / ﻿55.21056°š. pl. 25.41972°r. ilg.﻿ / 55.21056; 25.41972

| Luokesai |
| --- |
| Luokesų vakarinis galasLuokesų vakarinis galasLuokesų vakarinis galas |
| Vieta | Molėtų rajonas, Lietuva |
| Plotas | 1,074 km² |
| Kranto linijos ilgis | 7,66 km |
| Kilmė | rininis |
| Vidutinis gylis | 14,4 m |
| Didžiausias gylis | 43,8 m |
| Įteka | Luokesaičio upelis |
| Išteka | Kirneilė |

**Luokesai** – ežeras Molėtų rajono savivaldybės teritorijoje, 1,5 km į pietus nuo Molėtų, tarp plentų  **172**  Raudondvaris–Giedraičiai–Molėtai  vakaruose ir  **A14**  Vilnius–Utena  rytuose.

Ežero plotas 107,4 ha. Ilgis iš vakarų į rytus 2,43 km, didžiausias plotis 0,83 km. Paviršiaus altitudė 146,1 m. Didžiausias gylis 43,8 m dviejose vietose – ežero viduryje ir vakarinėje dalyse, vidutinis gylis 14,4 m. Ežeras rininės kilmės. Baseino plotas 6,0 km². Kranto linija vingiuota, jos ilgis 6,53 km, su salų krantais 7,66 km. Šiaurės vakarų ir pietinis krantai statūs, aukšti, apaugę mišku, šiaurinis ir rytinis krantai – lėkšti, kai kur pelkėti. Ežerą supa Ąžuolijos, Berželių, Varelių, Žagarinės, Duobužių miškai. Yra 2 miškingos salos ežero šiaurės rytų dalyje (1,78 ha ir 0,92 ha).

Pietuose įteka Luokesaičio upelis iš Luokesaičio ežero, rytuose išteka Kirneilė į Kirneilio ežerą. Ežeras priklauso Šventosios baseinui. Ežero pratakumas 12 %.

Prie ežero įsikūrę Luokesos, Ažuluokesos, Paluokesos kaimai. Veikia 4 kaimo turizmo sodybos, rytinėje pakrantėje yra stovyklavietė. 2001 m. ir 2002 m. ežere aptiktos 2 polinės senovės gyvenvietės.

Ežerėvardis kildinamas nuo žodžių *luokas* („lūgnas, liūnas"), *luoknas* („luognas, vandens užliejama vieta, vadaksnis"). Pirminė reikšmė galbūt susijusi su latv. *lukt, ļukt* („lėpti, glebti, linkti").

Šaltiniai
---------

1. ↑  *Luokesai*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 701 psl.
2. ↑  *Luokesai*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 665
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 199
| Žaugėdų ežeras |
| --- |
| Vieta | Molėtų raj. Lietuvos vėliava Lietuva |
| Plotas | 0,45 km² |
| Kranto linijos ilgis | 2,68 km |
| Kilmė | Ledyninis |
| Vidutinis gylis | 1,9 m |
| Didžiausias gylis | 4,2 m |
| Įteka | Ž-1, 2 bevardžiai upeliai |
| Išteka | Pravala |
| 

Žemėlapis rodantis  vietą.Žaugėdų ežeras

  |
| **Koordinatės** |  55°06′02″ š. pl. 25°41′20″ r. ilg.﻿ / ﻿55.10056°š. pl. 25.68889°r. ilg.﻿ / 55.10056; 25.68889Koordinatės: 55°06′02″ š. pl. 25°41′20″ r. ilg.﻿ / ﻿55.10056°š. pl. 25.68889°r. ilg.﻿ / 55.10056; 25.68889 |

**Žaugėdų ežeras** arba **Žaugeda** – ežeras rytų Lietuvoje, Molėtų rajone, 3 km į šiaurės rytus nuo Joniškio, šalia Žaugėdų. Ežeras netaisyklingo apskritimo formos, 0,89 km ilgio iš pietvakarių į šiaurės rytus, 0,65 km pločio. Altitudė 146,7 m. Gylis siekia 4,2 m. Ledyninės kilmės, termokarstinis (dubuo susidarė ledo lūstavietėje). Dubens šiaurės vakarinis ir vakarinis šlaitai aukšti ir statūs, kiti – žemesni. Krantai, žemi, užpelkėję (išskyrus šiaurės vakarinį). Aplink ežerą driekiasi laukai, pievos, o iš šiaurės rytų prieina Žaugėdų žemapelkė ir Mušarinės miškas. Dugnas apaugęs vandens augmenija, padengtas detritiniu ir dumblingu sapropeliu. Šiaurėje įteka Ž-1 upelis iš Krakavo ežero. Iš Žaugėdų ežero šiaurės rytuose į Pravalą išteka Spenglos intakas Pravala. Pietinėje ir rytinėje pakrantėse įsikūrę Antakalnio ir Surgėnų kaimai.

Ežere yra lydekų, lynų.

Ežerėvardis *Žaũgėdas* galbūt perdirbtas iš \**Žuvgedas*, kuris būtų nuo žodžių *žuvis* ir *gesti* („švinkti").

Šaltiniai
---------

1. ↑  *Žaugėdų ežeras*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 639
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 398
| Lukštynas |
| --- |
| Lukštyno ežerasLukštyno ežerasLukštyno ežeras |
| Vieta | Molėtų raj. Lietuvos vėliava Lietuva |
| Plotas | 0,349 km² |
| Kranto linijos ilgis | 4,36 km |
| Kilmė | ledyninis |
| Vidutinis gylis | 11,5 m |
| Didžiausias gylis | 21,5 m |
| Įteka | Baltelė |
| Išteka | S-1 |
| 

Žemėlapis rodantis  vietą.Lukštynas

  |
| **Koordinatės** |  55°16′44″ š. pl. 25°34′23″ r. ilg.﻿ / ﻿55.27889°š. pl. 25.57306°r. ilg.﻿ / 55.27889; 25.57306Koordinatės: 55°16′44″ š. pl. 25°34′23″ r. ilg.﻿ / ﻿55.27889°š. pl. 25.57306°r. ilg.﻿ / 55.27889; 25.57306 |

**Lukštynas** – ežeras rytų Lietuvoje, Molėtų rajone, 2,5 km į šiaurės rytus nuo Toliejų. Ilgis iš pietvakarių į šiaurės rytus siekia 1,56 km, plotis – iki 0,71 km. Altitudė 153,9 m. Didžiausias gylis – 21,5 m. Ežeras telkšo rininės kilmės duburyje, šiaurės rytuose išsišakojančiame į dvi atšakas. Krantai neaukšti, veikiami vandens erozijos. Lukštyno siauras atabradas padengtas smėliu. Šiaurės rytinės pakrantės apaugusios mišku (Poviliškio miškas).

Iš Balčio ežero į Lukštyną įteka Baltelė (šiaurės rytuose), išteka upelis (pietryčiuose) į Paščio ežerą (Žeimenos baseinas).

Vakarinėje ežero pakrantėje įsikūręs Kėvelių kaimas, pietinėje ir rytinėje – Damošiškių kaimas. Rytine pakrante eina kelias  **2822**  Toliejai–Šnieriškės–Labanoras . Lukštynas įeina į Labanoro regioninio parko teritoriją.

Ežerėvardis *Lukštỹnas* gretinamas su žodžiu *lukštas* („vandens lelija; lūgnė; puriena"), *lukštynas, lukštynė* („vieta, kur daug lukštų" [augalų]).

Šaltiniai
---------

1. ↑  *Lukštynas*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 664
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 198
Koordinatės: 55°10′35″ š. pl. 25°24′0″ r. ilg.﻿ / ﻿55.17639°š. pl. 25.40000°r. ilg.﻿ / 55.17639; 25.40000

| Ilgis |
| --- |
| Ilgio vakarinis galasIlgio vakarinis galasIlgio vakarinis galas |
| Vieta | Molėtų raj. Luokesos sen. Lietuva |
| Plotas | 0,339 km² |
| Kranto linijos ilgis | 4,81 km |
| Kilmė | ledyninis |
| Vidutinis gylis | 3,34 m |
| Didžiausias gylis | 7,4 m |
| Įteka | Punta, dar 4 bevardžiai upeliai |
| Išteka | Punta |

**Ilgis** – ežeras rytų Lietuvoje, Molėtų rajone Luokesos seniūnijoje, apie 5,5 km į pietus nuo Molėtų, į rytus nuo Molėtų-Giedraičių kelio. Ežeras netaisyklingos formos, šiaurinė dalis ištįsusi rytų – vakarų kryptimi, pietinė – šiaurės – pietų. Ilgis 1,9 km, plotis iki 0,38 m. Altitudė 152 m. Giliausia yra pietinė dalis (iki 7,4 m). Ežeras telkšo rininiame duburyje. Krantai vingiuoti, daugiausia aukšti tik šiaurinis pelkėtas. Vakarinėje ir pietrytinėje pakrantėse stūkso miškeliai, kitose pakrantėse plyti pievos ir dirbami laukai. Į Ilgį suteka 4 upeliai, prateka iš Ežerės ežero į Punto ežerą Puntos upelis (Šventosios baseinas).

Prie Ilgio įsikūrę kaimai: Žvirbliškės, Antapuntė, Raupiškis, Leliūnai. Veikia kaimo turizmo sodyba.

Ežerėvardis kilęs nuo žodžių *ilgas, ilga, ilgasis*.

Šaltiniai
---------

1. ↑  *Ilgis (Molėtų r. Luokesos sen.)*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 47
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 129
Koordinatės: 55°16′51″ š. pl. 25°16′2″ r. ilg.﻿ / ﻿55.28083°š. pl. 25.26722°r. ilg.﻿ / 55.28083; 25.26722

| Salotis |
| --- |
| Saločio vakarinis galasSaločio vakarinis galasSaločio vakarinis galas |
| Vieta | Molėtų raj. Lietuva |
| Plotas | 0,338 km² |
| Kranto linijos ilgis | 4,98 km |
| Didžiausias gylis | 6,8 m |
| Įteka | bevardis upelis |
| Išteka | bevardis upelis |

**Salotis** – ežeras rytų Lietuvoje, Molėtų rajone, 7,5 km į pietus nuo Alantos, į pietus nuo Girsteitiškio. Išsidriekęs iš pietryčių į šiaurės vakarus 1,92 km, plotis iki 0,37 km. Altitudė 138,5 m. Gylis siekia 6,8 m. Kranto linija vinguriuota, iš pietinio kranto įsiterpia 2 pusiasaliai. Šiauriniai ir pietiniai ežero krantai statūs, aukšti, apaugę siauru medžių ir krūmų ruožu. Pietinėje pakrantėje stūkso Girsteikiškio miškas, šiaurinėje pakrantėje įsikūrusi buvusio Girsteikiškio dvaro sodyba, kitose pakrantėse plyti dirbami laukai ir pievos.

Pietryčiuose įteka upelis iš Gilužio, šiaurės vakaruose išteka upelis į Gruodį (per Duobį), priklausantis Virintos baseinui.

Prie Saločio įsikūrę Girsteitiškio, Zatiškio, Gruodžių kaimai. Veikia kaimo turizmo sodyba. Šiaurvakarine pakrante eina kelias  **2806**  Kairionys–Girsteitiškis–Balninkai .

Ežerėvardis *Salõtis* kildinamas nuo žodžio *salotė* („nedidelė sala ar sekluma").

Šaltiniai
---------

1. ↑  *Salotis (Molėtų r.)*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 617
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 289
| Tramys I |
| --- |
| Vieta | Molėtų raj. Lietuvos vėliava Lietuva |
| Plotas | 0,273 km² |
| Kranto linijos ilgis | 3,39 km |
| Kilmė | ledyninis |
| Vidutinis gylis | 0,4 m |
| Didžiausias gylis | 1,3 m |
| Įteka | Stirnė, bevardis upelis |
| Išteka | Stirnė |
| 

Žemėlapis rodantis  vietą.Tramys I

  |
| **Koordinatės** |  55°13′41″ š. pl. 25°37′58″ r. ilg.﻿ / ﻿55.22806°š. pl. 25.63278°r. ilg.﻿ / 55.22806; 25.63278Koordinatės: 55°13′41″ š. pl. 25°37′58″ r. ilg.﻿ / ﻿55.22806°š. pl. 25.63278°r. ilg.﻿ / 55.22806; 25.63278 |

**Tramys I** – ežeras rytų Lietuvoje, Molėtų rajone, 13 km į rytus nuo Molėtų, 3,5 km į rytus nuo Mindūnų. Įeina į Labanoro regioninį parką, yra ties vakariniu Labanoro girios pakraščiu. Ilgis iš šiaurės vakarų į pietryčius 1,56 km, plotis iki 0,43 km. Altitudė 147 m. Ežeras verpstės pavidalo, šiaurės vakarinė įlanka siaura, piltuvo formos. Telkšo rininiame duburyje, gylis siekia 1,2 m. Krantai žemi, supelkėję, apaugę krūmynais ir medžiais. Iš pietryčių prieina Bitliškės miškas, kitose pakrantėse auga krūmynai, miškeliai, vietomis plyti dirbami laukai. Iš rytų į vakarus per Tramį iš Stirnių ežero į Baltųjų Lakajų ežerą teka Stirnė. Rytuose telkšo mažesnis Tramio II ežeras.

Tramys I yra Lakajų kraštovaizdžio draustinyje. Greta yra Čiulų, Antalakajos, Aukštuolių kaimai. Šiaurvakarinėje pakrantėje įsikūrusi buvusio Čiulų dvaro sodyba.

Ežerėvardis *Tramỹs* kildinamas nuo žodžių *tramus* („baisus, nejaukus"), *traminti* („raminti").

Šaltiniai
---------

1. ↑  *Tramys I (ežeras)*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 336
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 347
| Kania |
| --- |
| Vieta | Molėtų raj. Lietuvos vėliava Lietuva |
| Plotas | 0,268 km² |
| Kranto linijos ilgis | 2,63 km |
| Kilmė | ledyninis, patvenktinis |
| Didžiausias gylis | 39,4 m |
| Įteka | 2 bevardžiai upeliai |
| Išteka | bevardis upelis |
| 

Žemėlapis rodantis  vietą.Kania

  |
| **Koordinatės** |  55°07′45″ š. pl. 25°45′05″ r. ilg.﻿ / ﻿55.12917°š. pl. 25.75139°r. ilg.﻿ / 55.12917; 25.75139Koordinatės: 55°07′45″ š. pl. 25°45′05″ r. ilg.﻿ / ﻿55.12917°š. pl. 25.75139°r. ilg.﻿ / 55.12917; 25.75139 |

**Kania** – ežeras rytų Lietuvoje, Molėtų rajono pietryčiuose, Labanoro girios pakraštyje, 4,5 km į šiaurės rytus nuo Žaugėdų. Ilgis pietvakarių-šiaurės rytų kryptimi 0,86 km, plotis iki 0,48 km. Altitudė 148,7 m. Ežeras gilus, didžiausias gylis siekia 39,4 m. Dubuo rininės kilmės. Kranto linija vingiuota nesmarkiai. Krantai daugiausia žemi, pelkėti, su terasomis, šiaurinis aukštesnis. Šiaurės ir pietų krantuose auga pušynai, kitur – supa raistai. Dugną dengia molingas sapropelis.

Per Kanią prateka iš Saločiaus ežero į Šiekšto ežerą Spenglos baseinui priklausantis upelis. 1975 m. šis upelis patvenktas, dėl to ežero plotas padidėjo nuo 25 iki 83 ha, vėliau nuleistas. Kania įeina į Labanoro regioninį parką. Pietinėje pakrantėje įsikūręs Andrulėnų kaimas. Šiaurrytiniu krantu eina riba su Švenčionių rajonu.

Ežerėvardis *Kanià* visiškai neaiškios kilmės. Bandoma sieti su indoeuropietiškais gyvūnų pavadinimais (pvz. latv. *kanis* „žąsis") arba laikyti finišku paveldu (plg. est. *kaan* „dėlė", lyv. *kana* „višta").

Šaltiniai
---------

1. ↑  Antanina Breivienė, Rimvydas Kunskas. *Kania*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 201
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 146
Koordinatės: 55°15′25″ š. pl. 25°27′10″ r. ilg.﻿ / ﻿55.25694°š. pl. 25.45278°r. ilg.﻿ / 55.25694; 25.45278

| Ilgynas |
| --- |
| Vieta | Molėtų raj. Lietuva |
| Plotas | 0,261 km² |
| Kranto linijos ilgis | 3,22 km |
| Kilmė | Ledyninis |
| Vidutinis gylis | 4,5 m |
| Didžiausias gylis | 11,7 m |
| Įteka | 3 bevardžiai upeliai |
| Išteka | Ilgė |

**Ilgynas** – ežeras rytų Lietuvoje, Molėtų rajone, 4 km į šiaurės rytus nuo Molėtų, į šiaurės vakarus nuo senojo Vilniaus-Utenos plento. Ilgis vakarų – rytų kryptimi 1,23 km, plotis iki 0,44 km. Altitudė 148,6 m. Giliausia ežero vieta yra rytuose, jos gylis 11,7 m. Ežeras telkšo rininiame duburyje. Šiaurinis krantas aukštas, o kiti žemesni, apaugę siaura medžių juosta. Pakrantėse plyti pievos, dirbami laukai, rytinėje pakrantėje auga miškelis. Vakaruose iš Ilgyno į Dūrių ežerą išteka Ilgė (Siesarties upės baseinas).

Ežero pakrantėje įsikūrę Levaniškių, Antadūrės kaimai. Veikia kaimo turizmo sodyba. Vakarine pakrante eina kelias  **2805**  Stacijava–Skudutiškis–Kaniūkai .

Šaltiniai
---------

1. ↑  *Ilgynas (Molėtų r. Čiulėnų sen. Levaniškių k.)*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 46
| Tramys II |
| --- |
| Vieta | Molėtų raj. Lietuvos vėliava Lietuva |
| Plotas | 0,245 km² |
| Kranto linijos ilgis | 2,61 km |
| Kilmė | ledyninis |
| Vidutinis gylis | 1,2 m |
| Didžiausias gylis | 3,2 m |
| Įteka | Stirnė |
| Išteka | Stirnė |
| 

Žemėlapis rodantis  vietą.Tramys II

  |
| **Koordinatės** |  55°13′11″ š. pl. 25°39′37″ r. ilg.﻿ / ﻿55.21972°š. pl. 25.66028°r. ilg.﻿ / 55.21972; 25.66028Koordinatės: 55°13′11″ š. pl. 25°39′37″ r. ilg.﻿ / ﻿55.21972°š. pl. 25.66028°r. ilg.﻿ / 55.21972; 25.66028 |

**Tramys II** – ežeras rytų Lietuvoje, Molėtų rajone, 15 km į rytus nuo Molėtų, 5,5 km į rytus nuo Mindūnų. Įeina į Labanoro regioninį parką, yra ties vakariniu Labanoro girios pakraščiu. Ilgis iš šiaurės vakarų į pietryčius 0,84 km, plotis iki 0,49 km. Altitudė 146,8 m. Ežeras gan apskritas, šiaurės vakarinė įlanka siaura, piltuvo formos. Telkšo rininiame duburyje, gylis siekia 3,2 m. Krantai žemi, plačiai supelkėję, tik rytinis krantas sausas, apaugę krūmynais ir miškais (Rašios, Čiulų, Pagraužės miškai). Per Tramį iš Stirnių ežero šiaurėje į Baltųjų Lakajų ežerą vakaruose teka Stirnė. Vakaruose telkšo didesnis Tramio I ežeras.

Tramys II yra Lakajų kraštovaizdžio draustinyje. Greta yra Patramės, Parašės, Stirnių kaimai. Šiauriniu, rytiniu ir pietrytiniu krantu eina riba su Švenčionių rajonu.

Ežerėvardis *Tramỹs* kildinamas nuo žodžių *tramus* („baisus, nejaukus"), *traminti* („raminti").

Šaltiniai
---------

1. ↑  *Tramys II (ežeras)*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 336
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 347
| Pastovis |
| --- |
| Ežeras nuo pietinio krantoEžeras nuo pietinio krantoEžeras nuo pietinio kranto |
| Vieta | Molėtų raj. Lietuvos vėliava Lietuva |
| Plotas | 0,166 km² |
| Kranto linijos ilgis | 3,28 km |
| Kilmė | ledyninis |
| Vidutinis gylis | 3,7 m |
| Didžiausias gylis | 6,5 m |
| Įteka | Siesartis |
| Išteka | Siesartis |
| 

Žemėlapis rodantis  vietą.Pastovis

  |
| **Koordinatės** |  55°14′0″ š. pl. 25°25′59″ r. ilg.﻿ / ﻿55.23333°š. pl. 25.43306°r. ilg.﻿ / 55.23333; 25.43306Koordinatės: 55°14′0″ š. pl. 25°25′59″ r. ilg.﻿ / ﻿55.23333°š. pl. 25.43306°r. ilg.﻿ / 55.23333; 25.43306 |

**Pastovis** – ežeras rytų Lietuvoje, Molėtų rajone, Molėtų miesto šiaurrrytinėje dalyje. Ežeras puslankio pavidalo, galais, nukreiptais į pietus, telkšo ledyninėje rinoje. Ilgis 1,46 km, plotis iki 0,21 km. Altitudė 145,7 m. Giliausia ežero vieta (6,5 m) yra pietvakariniame gale. Krantai statūs, aukšti, daugiausia apaugę medžiais. Pro Pastovį iš rytų į vakarus teka Šventosios intakas Siesartis.

Ežero pakrantės yra mėgiama molėtiškių poilsio vieta: aplink ežerą yra įrengtas pėsčiųjų rekreacinis takas, yra 5 paplūdimiai, vakarinėje pakrantėje įkurtas Molėtų skulptūrų parkas. Rytinėje ežero dalyje yra vandens pramogų parkas. Per Pastovį įrengtas tiltas.

Rytinėje ežero pakrantėje įsikūręs Kanapelkos kaimas. Vakarine pakrante eina plentas  **173**  Molėtai–Pabradė , šiaurine – plentas  **114**  Molėtai–Kaltanėnai–Ignalina .

Ežerėvardis *Pãstovis* kildinamas nuo žodžių *pastovis* („sustojimo, poilsio vieta"), *postovis* („nejudėjimas, vieta, kur vanduo lėtai teka").

Šaltiniai
---------

1. ↑  *Pastovis (ežeras)*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 315–316
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 248
Koordinatės: 55°42′26″š. pl. 21°23′22″r. ilg.﻿ / ﻿55.707312°š. pl. 21.389344°r. ilg.﻿ / 55.707312; 21.389344

|  |
| --- |
| **Gargždų „Vaivorykštės" gimnazija** |
| Gargždų „Vaivorykštės" gimnazija herbasGargždų „Vaivorykštės" gimnazija herbas |
| Gargždų „Vaivorykštės" gimnazija |
| **Adresas** | Vingio g. 6, Gargždai |
| **Direktorius(-ė)** | Ona Sturonienė |
| **Mokinių skaičius** | ~782 (2024 m.) |
| **Įkūrimo data** | 1988 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 97 (2024 m.) |

Gimnazijos pastatas
**Gargždų „Vaivorykštės" gimnazija** – dieninė, savarankiško mokymosi bendrojo lavinimo mokykla Gargžduose (Klaipėdos raj.), Vingio g. 6, vykdanti pagrindinio, vidurinio ir papildomo ugdymo programas. Įstaigos kodas 191788821.

Istorija
--------

1988 m. įkurta Gargždų 3-oji vidurinė mokykla. 1993 m. jau suteiktas „Vaivorykštės" pavadinimas. 1996 m. mokyklai suteiktas humanitarinės ir realinės gimnazijos statusas.

Direktoriai
-----------

* Vidūnas Davidonis
* Irena Pintverytė
* Ona Sturonienė

Žymūs mokiniai
--------------

* Robertas Petrauskas
* Justė Žičkutė
* Monika Linkytė

Nuorodos
--------

* Gimnazijos svetainė
Koordinatės: 55°10′30″ š. pl. 25°22′50″ r. ilg.﻿ / ﻿55.17500°š. pl. 25.38056°r. ilg.﻿ / 55.17500; 25.38056

| Ežerė |
| --- |
| Ežerė iš šiaurės vakarųEžerė iš šiaurės vakarųEžerė iš šiaurės vakarų |
| Vieta | Molėtų raj. Lietuva |
| Plotas | 0,16 km² |
| Kranto linijos ilgis | 2,38 km |
| Vidutinis gylis | 3,3 m |
| Didžiausias gylis | 10 m |
| Įteka | Punta, Balžė |
| Išteka | Punta |

**Ežerė** – ežeras Lietuvoje, Molėtų rajone, 6 km į pietus nuo Molėtų, į vakarus nuo kelio  **172**  Raudondvaris–Giedraičiai–Molėtai . Išsidriekęs rytų-vakarų kryptimi 0,91 km, didžiausias plotis 0,29 km. Altitudė 153,2 m. Giliausia ežero vieta yra pietinėje dalyje ir siekia 10 m. Krantai statūs, aukšti, apaugę medžiais ir krūmais. Kranto linijos ilgis 2,4 km. Ežerą supa dirbami laukai, pietryčiuose auga miškelis. Ežerės ežeru iš pietų į šiaurę prateka Puntos upelis (Šventosios baseinas).

Prie Ežerės įsikūrę Žvirbliškių, Raupiškio, Šiaudiškių ir Laumėnų kaimai.

Pavadinimas kilęs nuo žodžio *ežeras*.

Šaltiniai
---------

1. ↑  *Ežerė (ežeras)*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 527
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 101
| Gavėnas |
| --- |
| Gavėnas nuo šiaurės vakarinio krantoGavėnas nuo šiaurės vakarinio krantoGavėnas nuo šiaurės vakarinio kranto |
| Vieta | Molėtų raj. Lietuvos vėliava Lietuva |
| Plotas | 0,077 km² |
| Kranto linijos ilgis | 1,6 km |
| Kilmė | ledyninis |
| Įteka | bevardis upelis |
| Išteka | bevardis upelis |
| 

Žemėlapis rodantis  vietą.Gavėnas

  |
| **Koordinatės** |  55°18′10″ š. pl. 25°32′26″ r. ilg.﻿ / ﻿55.30278°š. pl. 25.54056°r. ilg.﻿ / 55.30278; 25.54056Koordinatės: 55°18′10″ š. pl. 25°32′26″ r. ilg.﻿ / ﻿55.30278°š. pl. 25.54056°r. ilg.﻿ / 55.30278; 25.54056 |

**Gavėnas** – ežeras rytų Lietuvoje, Molėtų rajone, 4 km į pietryčius nuo Suginčių, Labanoro regioniniame parke. Ežeras netaisyklingo pavidalo. Ilgis pietų-šiaurės-rytų kryptimi – 0,63 km, plotis – iki 0,16 km. Altitudė 145,9 m. Krantai daugiausia aukšti, šiaurinis žemas, pelkėtas. Pietuose auga Poviliškio miškas. Gavėnan šiaurės vakaruose įteka protaka iš Želvų ežero, yra šiaurės rytuose ištaka į Ilgyną (Virintos baseinas).

Prie Gavėno išsibarsčiusios Kulionių sodybos ir Sanklodiškių kaimas. Šiaurine pakrante eina kelias Nr.2817 (Aidiečiai – Kulionys).

Etimologija
-----------

Ežero pavadinimas kildinamas nuo žodžio *gavėnis* („jaujoje gyvenanti būtybė").

Šaltiniai
---------

1. ↑
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 109
Koordinatės: 56°0′25″ š. pl. 21°49′20″ r. ilg.﻿ / ﻿56.00694°š. pl. 21.82222°r. ilg.﻿ / 56.00694; 21.82222


| Ilgis |
| --- |
| Vieta | Plungės raj. Lietuva |
| Plotas | 1,181 km² |
| Kranto linijos ilgis | 6,94 km |
| Kilmė | Ledyninis |
| Vidutinis gylis | 3,24 m |
| Didžiausias gylis | 5,1 m |
| Įteka | 2 bevardžiai upeliai |
| Išteka | Ilgės |

**Ilgis** – ežeras vakarų Lietuvoje, Plungės rajone, apie 3 km į pietus nuo Platelių, 0,6 km į pietus nuo Platelių ežero, Žemaitijos nacionaliniame parke. Ilgis iš šiaurės vakarų į pietryčius – 2 km, plotis iki 1 km. Altitudė 147,6 m. Gylis siekia 5,1 m. Ežeras telkšo rininiame duburyje. Kranto linija labai vingiuota (ilgis 6,94 km), šiaurėje yra nemaža įlanka. Yra dvi salos (po 0,05 ha). Ilgio ežero salos – valstybės saugomas hidrografinis gamtos paveldo objektas. Krantai daugiausia statūs, tik šiaurėje pelkėti. Aplinkui auga spygliuočių miškai (Grigaičių, Stirbaitinės, Beržoro miškai). Netoliese telkšo Beržoro, Žiedelio ežerai, Platelių ežero dalis Laumalenka. Pietryčiuose išteka Babrungo intakas Ilgės.

Į pietryčius nuo Ilgio ežero įsikūręs Grigaičių kaimas, kaimo turizmo sodyba.

Šaltiniai
---------

1. ↑  *Ilgis (Plungės r.)*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 47
*Šis straipsnis apie ežerą. Apie kaimą skaitykite straipsnyje Beržoro kaimas.*

| Beržoras |
| --- |
|  |
| Vieta | Plungės raj. Lietuvos vėliava Lietuva |
| Plotas | 0,518 km² |
| Kranto linijos ilgis | 3,74 km |
| Kilmė | ledyninė |
| Vidutinis gylis | 4,6 m |
| Didžiausias gylis | 6,3 m |
| Įteka | Beržuoja, 3 bevardžiai upeliai |
| Išteka | P-1 |
| 

Žemėlapis rodantis  vietą.Beržoras

  |
| **Koordinatės** |  56°01′14″ š. pl. 21°49′15″ r. ilg.﻿ / ﻿56.02056°š. pl. 21.82083°r. ilg.﻿ / 56.02056; 21.82083Koordinatės: 56°01′14″ š. pl. 21°49′15″ r. ilg.﻿ / ﻿56.02056°š. pl. 21.82083°r. ilg.﻿ / 56.02056; 21.82083 |

**Béržoras** – ežeras vakarų Lietuvoje, Plungės rajono savivaldybės teritorijoje, apie 2 km į pietus nuo Platelių, Žemaitijos nacionaliniame parke, Minijos baseinas.

Ežero plotas 52 ha, ilgis iš vakarų į rytus 1,1 km, plotis siekia 0,75 km. Giliausia vieta – 6,3 m, vidutinis gylis 4,6 m. Paviršiaus altitudė 148,2 m. Ežero dubuo susidarė išgulėjus ledo luistui. Forma netaisyklinga. Krantai daugiausia aukšti, tik vakarinis žemas. Iš pietų, pietvakarių supa Beržoro miškas, kitur – dirbami laukai. Yra 2 salos (0,2 ha ir 0,1 ha). Beržoro ežero sala – valstybės saugomas hidrografinis gamtos paveldo objektas.

Baseino plotas 2,4 km². Per Beržorą į Platelių ežerą prateka Beržuoja. Ežero pratakumas 36 % per metus.

Šiauriniame ežero krante yra Beržoro kaimas. Šiaurine ir rytine pakrantėmis eina kelias  **3202**  Pauošniai–Plateliai .

Pavadinimas kilęs nuo žodžio *beržas*.

Šaltiniai
---------

1. ↑  Algirdas Rainys. *Beržoras*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003. 123 psl.
2. ↑  Rimvydas Kunskas. *Beržoras*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 240
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 62

Nuorodos
--------

* Beržoro Šv. vyskupo Stanislovo bažnyčia
Koordinatės: 54°35′35″ š. pl. 24°10′50″ r. ilg.﻿ / ﻿54.59306°š. pl. 24.18056°r. ilg.﻿ / 54.59306; 24.18056

| Jiezno ežeras |
| --- |
|  |
| Vieta | Prienų raj. Lietuva |
| Plotas | 0,788 km² |
| Kranto linijos ilgis | 4,79 km |
| Vidutinis gylis | 2,85 m |
| Didžiausias gylis | 4,44 m |
| Įteka | Mekšrupis, Jieznelė, 3 bevardžiai upeliai |
| Išteka | Mekšrupis |

**Jiezno ežeras** – ežeras vidurio Lietuvoje, Prienų rajone, į pietus nuo Jiezno. Ilgis šiaurės vakarų – pietryčių kryptimi 1,76 km, plotis iki 0,57 km. Altitudė 96,5 m. Giliausia ežero vieta yra pietryčiuose, jos gylis 4,4 m. Pietrytinėje ežero pusėje yra dvi įlankos. Rytiniai ir šiaurės vakariniai krantai pelkėti. Šiaurinis ir pietinis krantai aukštoki. Dugnas padengtas sapropelingu ir dumblingu moliu. Į Jiezno ežerą įteka upeliai (Mekšrupis) ir (Jieznelė), išteka Mekšrupis į Verbliūdo ežerą (Verknės intakas). 1967 m. ežeras paskelbtas ornitologiniu draustiniu. Šalia įsikūręs Strazdiškių kaimas. Šiaurinėje pakrantėje yra buvusio Jiezno dvaro sodyba, yra maudykla. Į vakarus nuo ežero eina kelias  **129**  Antakalnis–Jieznas–Alytus–Merkinė .

Pavadinimo kilmė
----------------

Kalbininko K. Būgos nuomone, ežero pavadinimo šaknis yra jotvingiška. Bandoma sieti su žodžiu *iežti* („aižyti").

Liaudies etimologija pasakoja, kad Jiezno ežeras buvo labai gilus, ir jo dugno nieks nepasiekdavo. Sakydavo, kad jis be dugno. Iki Pacų Jieznas priklausė Jekaterinos palikuonims. Vieną kartą puotaudami prie ežero jie nutarė įsitikinti, ar tikrai ežeras be dugno. Nėrė vienas – nepasiekė dugno, antras – taip pat. Pagaliau nėrė trečias ir ilgai neišnėrė. Visi nuščiuvę laukė. Pagaliau jis išniro ir sušuko: *Есть дно!* („Yra dugnas!"). Nuo to laiko ežerą vadino Jiezno vardu.

Šaltiniai
---------

1. ↑  *Jiezno ežeras*. Tarybų Lietuvos enciklopedija, T. 2 (Grūdas-Marvelės). – Vilnius: Vyriausioji enciklopedijų redakcija, 1986. // psl. 120
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 135
Koordinatės: 54°36′49″ š. pl. 24°27′19″ r. ilg.﻿ / ﻿54.61361°š. pl. 24.45528°r. ilg.﻿ / 54.61361; 24.45528

| Veršiukas |
| --- |
| Veršiuko ežero įlanka Antaveršio kaimeVeršiuko ežero įlanka Antaveršio kaimeVeršiuko ežero įlanka Antaveršio kaime |
| Vieta | Prienų raj. Lietuva |
| Plotas | 0,421 km² |
| Kranto linijos ilgis | 3,07 km |
| Kilmė | ledyninis |
| Vidutinis gylis | 8,7 m |
| Didžiausias gylis | 25,7 m |
| Įteka | 5 bevardžiai upeliai |
| Išteka | bevardis upelis |

**Veršiukas** (arba ***Antaveršis***) – ežeras vidurio Lietuvoje, Prienų rajone, apie 10 km į šiaurės rytus nuo Stakliškių. Ilgis iš pietryčių į šiaurės vakarus 1,12 km, plotis iki 0,55 km. Altitudė 193,1 m. Giliausia ežero vieta yra 25,7 m gylio. Krantai daugiausia statūs, aukšti, bet pietinis ir šiaurės vakarinis žemi ir supelkėję. Vakarinė pakrantė apaugusi mišku. Pietuose išteka upelis link Guostės upelio (Verknės baseinas).

Prie Veršiuko pietinio kranto yra Antaveršio, prie šiaurinio – Giriotiškių kaimai. Yra 2 kaimo turizmo sodybos.

Vandenvardis kilęs iš žodžio *veršis* („karvių jauniklis").

Šaltiniai
---------

1. ↑  *Veršiukas*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 491
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 375
| Skaistė |
| --- |
| Vieta | Rokiškio raj. Lietuvos vėliava Lietuva |
| Plotas | 0,58 km² |
| Kranto linijos ilgis | 3,37 km |
| Kilmė | ledyninis |
| Vidutinis gylis | 4,9 m |
| Didžiausias gylis | 13 m |
| Įteka | 2 upeliai |
| Išteka | 1 upelis |
| 

Žemėlapis rodantis  vietą.Skaistė

  |
| **Koordinatės** |  56°3′39″ š. pl. 25°21′41″ r. ilg.﻿ / ﻿56.06083°š. pl. 25.36139°r. ilg.﻿ / 56.06083; 25.36139Koordinatės: 56°3′39″ š. pl. 25°21′41″ r. ilg.﻿ / ﻿56.06083°š. pl. 25.36139°r. ilg.﻿ / 56.06083; 25.36139 |

**Skaistė** arba ***Jonikūnų ežeras*** – ežeras šiaurės rytų Lietuvoje, Rokiškio rajone, apie 6,5 km į šiaurę nuo Kazliškio. Nusidriekęs iš šiaurės vakarų į pietryčius 1,38 km, plotis iki 0,54 km. Altitudė 87,1 m. Giliausia ežero vieta (13 m) yra viduryje. Susidaręs ledyno lūstavietėje. Krantai žemi, galuose supelkėję, vietomis apaugę miškeliais. Pakrantėse daugiausia plyti dirbami laukai. Į vakarus, Konstantinavos pelkėje, yra įsteigtas Konstantinavos telmologinis draustinis.

Rytuose įteka upelis iš Dumblio ežero, pietuose srovena upelis iš Skaistės į Nemunėlį. Ežero pratakumas 56 % per metus.

Prie Skaistės įsikūrę kaimai: Konstantinava, Čebiliai, Janikūnai, Skaistė.

Ežerėvardis kilęs iš žodžio *skaistus* ('tyras, nesuteptas, grynas').

Šaltiniai
---------

1. ↑  *Skaistė (Rokiškio r.)*. Tarybų Lietuvos enciklopedija, T. 4 (Simno-Žvorūnė). – Vilnius: Vyriausioji enciklopedijų redakcija, 1988. // psl. 17
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. // psl. 300
*Šis straipsnis apie ežerą Rokiškio raj.. Apie ežerą Ukmergės raj. skaitykite straipsnyje Obelių ežeras (Ukmergės r.).*

| Obelių ežeras |
| --- |
| Obelių ežeras ir NašysObelių ežeras ir NašysObelių ežeras ir Našys |
| Vieta | Rokiškio raj. Lietuvos vėliava Lietuva |
| Plotas | 0,512 km² |
| Kranto linijos ilgis | 3,96 km |
| Kilmė | ledyninis |
| Vidutinis gylis | 1,35 m |
| Didžiausias gylis | 2,1 m |
| Įteka | Akmenė, Rastupis, 2 bevardžiai upeliai |
| Išteka | Akmenė |
| 

Žemėlapis rodantis  vietą.Obelių ežeras

  |
| **Koordinatės** |  55°56′24″ š. pl. 25°47′27″ r. ilg.﻿ / ﻿55.94000°š. pl. 25.79083°r. ilg.﻿ / 55.94000; 25.79083Koordinatės: 55°56′24″ š. pl. 25°47′27″ r. ilg.﻿ / ﻿55.94000°š. pl. 25.79083°r. ilg.﻿ / 55.94000; 25.79083 |

**Obelių ežeras** – ežeras šiaurės rytų Lietuvoje, Rokiškio rajone, pietvakariniame Obelių miesto pakraštyje.

Ilgis iš pietryčių į šiaurės vakarus 1,68 km, plotis iki 0,47 km. Altitudė 104,5 m. Didžiausias gylis siekia 2,1 m. Krantai gana aukšti ir statūs, tik galuose žemi, supelkėję. Šiaurinėje pakrantėje plyti Pagrėblės pelkė. Į Obelių ežerą suteka Akmenė, Rastupis, pietrytiniame gale protakomis jungiasi su Kriauna. Ežero pratakumas 3098 % per metus. Pietinėje pakrantėje stūkso Mažeikių (Ožkynės) miškas, vakarinėje – plyti pievos.

Nuo Obelių pusės
Užžėlęs vandens augalija, 1967 m. paskelbtas ornitologiniu draustiniu.

Aplink ežerą įsikūrę Obeliai, Obelių Priemiestis, Audronys I. Rytinėje pakrantėje yra buvusio Obelių dvaro sodyba.

Šaltiniai
---------

1. ↑
2. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 230

Nuorodos
--------

*Abelskie jezioro*. Słownik geograficzny Królestwa Polskiego i innych krajów słowiańskich, T. I (Aa — Dereneczna). Warszawa, 1880, 20 psl. **(**lenk.**)**